ddrg/super_eurlex huggingface dataset:
Oficiālais Vēstnesis L 266 , 16/10/2003 Lpp. 0001 - 0003



Komisijas Lēmums (2003. gada 13. oktobris), ar ko groza Lēmumu 97/232/EK attiecībā uz to, ka Grenlande zaudē no brucelozes brīvas valsts oficiālo statusu (izziņots ar dokumenta numuru C(2003) 3575) (Dokuments attiecas uz EEZ) (2003/736/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK [1] par veselības un veterinārās pārbaudes jautājumiem, ievedot no trešām valstīm liellopus, aitas, kazas un cūkas, kā arī šo dzīvnieku svaigu gaļu un gaļas produktus, kurā jaunākie grozījumi izdarīti ar Regulu (EK) Nr. 807/2003 [2], un jo īpaši tās 3. panta 1. punktu, tā kā: (1) Ar Padomes Direktīvu 91/68/EEK [3], kurā jaunākie grozījumi izdarīti ar Regulu (EK) Nr. 806/2003 [4], nosaka dzīvnieku veselības nosacījumus, kas regulē Kopienas iekšējo tirdzniecību ar aitām un kazām. (2) Ar Komisijas Lēmumu 97/232/EK [5], kurā jaunākie grozījumi izdarīti ar Lēmumu 2003/111/EK [6], izveido to trešo valstu sarakstu, no kurām dalībvalstis atļauj importēt aitas un kazas. (3) Bija atzīts, ka Grenlande atbilst prasībām, kas noteiktas Direktīvas 91/68/EEK A pielikuma 1. nodaļas II punktā, un tāpēc bija atzīta par trešo valsti, kura atbilst no brucelozes brīvas valsts oficiālā statusa kritērijam. (4) Grenlande ir informējusi Komisiju par nodomu neveikt paraugu ņemšanu izlases kārtā aitām un kazām uz Brucellosis melitensis. (5) Tāpēc Grenlande vairs neatbilst prasībām, kas noteiktas Direktīvas 91/68/EEK A pielikuma 1. nodaļas II punkta 2. apakšpunktā par testēšanu izlases kārtā. Tātad Grenlande vairs nepilda prasības, lai būtu oficiāli atzīta par brīvu no brucelozes. (6) Tādēļ attiecīgi jāgroza Lēmums 97/232/EK. (7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 97/232/EK pielikuma 5. daļu aizstāj ar tekstu, kas ir šī lēmuma pielikumā. 2. pants Šo lēmumu piemēro no 2003. gada 5. novembra. 3. pants Šis lēmums ir adresēts dalībvalstīm. Briselē, 2003. gada 13. oktobrī Komisijas vārdā — Komisijas loceklis David Byrne [1] OV L 302, 31.12.1972., 28. lpp. [2] OV L 122, 16.5.2003., 36. lpp. [3] OV L 46, 19.2.1991., 19. lpp. [4] OV L 122, 16.5.2003., 1. lpp. [5] OV L 93, 8.4.1997., 43. lpp. [6] OV L 45, 19.2.2003., 25. lpp. -------------------------------------------------- PIELIKUMS "5. DAĻA Trešās valstis vai trešo valstu daļas, kas atzītas kā atbilstošas no brucelozes brīvas valsts oficiālā statusa kritērijam Čehija, Ungārija, Rumānija, Slovākijas Republika." --------------------------------------------------
Oficiālais Vēstnesis L 155 , 24/06/2003 Lpp. 0035 - 0036



Padomes Lēmums (2003. gada 19. maijs) par to, ka Eiropas Kopienas vārdā tiek parakstīts pamatnolīgums par daudzpusējo vides un kodolprogrammu Krievijas Federācijā un tā protokols par prasībām, tiesvedību un zaudējumu atlīdzināšanu un ka šis nolīgums un protokols jāpiemēro provizoriski, kā arī par to, ka Komisija Eiropas Atomenerģijas kopienas vārdā apstiprina iepriekšminētā nolīguma un tā protokola noslēgšanu (2003/462/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 181.a panta 3. punkta otro teikumu saistībā ar 300. panta 2. punkta pirmo teikumu, ņemot vērā Eiropas Atomenerģijas kopienas dibināšanas līgumu un jo īpaši tā 101. panta 2. punktu, ņemot vērā Komisijas priekšlikumu, tā kā: (1) Komisija Kopienas vārdā piedalījās sarunās ar Krievijas Federāciju par pamatnolīgumu attiecībā uz daudzpusējo vides un kodolprogrammu Krievijas Federācijā (DVKPK) un tā protokolu par prasībām, tiesvedību un zaudējumu atlīdzināšanu. (2) Komisijai un attiecīgajām dalībvalstīm jāsaskaņo sava nostāja pirms DVKPK komitejas sanāksmēm. (3) Nolīgums un protokols pēc to noslēgšanas jāparaksta Eiropas Kopienas vārdā. (4) Komisijai jāapstiprina nolīguma un tā protokola noslēgšana Eiropas Atomenerģijas kopienas vārdā, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā tiek apstiprināta pamatnolīguma parakstīšana par daudzpusējo vides un kodolprogrammu Krievijas Federācijā un tā protokola parakstīšana par prasībām, tiesvedību un zaudējumu atlīdzināšanu, ja Padome pieņems lēmumu par minētā nolīguma noslēgšanu. Nolīguma un tā protokola teksts ir pievienots šim lēmumam. 2. pants Ar šo Eiropas Atomenerģijas kopienas vārdā apstiprina pamatnolīgumu un tā protokolu, ko noslēgusi Komisija. 3. pants Komisija pārstāv Kopienu komitejā, kas minēta nolīguma 4. pantā (DVKPK komiteja). 4. pants Padomes priekšsēdētājs ar šo ir pilnvarots izraudzīt personu(-as), kam noslēgšanas gadījumā piešķirtas pilnvaras parakstīt pamatnolīgumu un tā protokolu Kopienas vārdā. 5. pants Nolīgumu un tā protokolu provizoriski piemēro no parakstīšanas dienas, līdz tas stājas spēkā. Briselē, 2003. gada 19. maijā Padomes vārdā — priekšsēdētājs G. Papandreou --------------------------------------------------
Oficiālais Vēstnesis L 041 , 13/02/2002 Lpp. 0044 - 0044



Komisijas Lēmums (2002. gada 11. februāris), ar kuru groza Direktīvu 92/34/EEK, lai pagarinātu atkāpes attiecībā uz nosacījumiem augļu ražošanai paredzētā augļaugu pavairošanas materiāla un augļaugu importam no trešām valstīm (izziņots ar dokumenta numuru C(2002) 428) (Dokuments attiecas uz EEZ) (2002/112/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 28. aprīļa Direktīvu 92/34/EEK par augļu ražošanai paredzētā augļaugu pavairojamā materiāla un augļaugu laišanu tirgū [1], kurā jaunākie grozījumi izdarīti ar Komisijas Lēmumu 1999/30/EK [2], un jo īpaši tā 16. panta 2. punkta otro daļu, tā kā: (1) Ar Direktīvas 92/34/EEK 16. panta 1. punktu noteikts, ka Komisijai jāpieņem lēmums par to, vai augļaugu pavairošanas materiāls un augļaugi, kas ražoti trešā valstī un sniedz tādas pašas garantijas attiecībā uz piegādātāja saistībām, identitāti, raksturīgajām pazīmēm, augu veselību, augsni, iepakojumu, pārbaudes režīmu, marķēšanu un (iepakojuma vienību) noslēgšanu, ir attiecībā uz visām šīm pazīmēm līdzvērtīgi augļaugu pavairošanas materiālam un augļaugiem, kas ražoti Kopienā un atbilst minētās direktīvas prasībām un nosacījumiem. (2) Tomēr pašlaik pieejamā informācija par nosacījumiem, ko piemēro trešās valstīs, joprojām nav pietiekama, lai šobrīd Komisija varētu pieņemt jebkādus šādus lēmumus attiecībā uz trešām valstīm. (3) Lai novērstu tirdzniecības modeļu traucējumus, ir jāatļauj dalībvalstīm, kuras no trešām valstīm importē augļaugu pavairošanas materiālu un augļaugus, turpināt saskaņā ar Direktīvas 92/34/EEK 16. panta 2. punktu piemērot šādiem produktiem nosacījumus, kuri līdzvērtīgi tiem, ko piemēro līdzīgiem Kopienas produktiem. (4) Termiņu, kādā piemēro Direktīvas 92/34/EEK 16. panta 2. punkta pirmajā daļā paredzēto atkāpi, kuru ar Lēmumu 1999/30/EK pagarināja līdz 2001. gada 31. decembrim, ir attiecīgi vēl jāpagarina. (5) Šajā lēmumā paredzētie pasākumi ir saskaņā ar Pastāvīgās augļaugu ģinšu un sugu pavairošanas materiāla komitejas atzinumu, IR PIEŅĒMUSI ŠĀDU LĒMUMU. 1. pants Direktīvas 92/34/EEK 16. panta 2. punkta pirmajā daļā datumu "2001. gada 31. decembris" aizstāj ar "2004. gada 31. decembris". 2. pants Šis lēmums ir adresēts dalībvalstīm. Briselē, 2002. gada 11. februārī Komisijas vārdā — Komisijas loceklis David Byrne [1] OV L 157, 10.6.1992., 10. lpp. [2] OV L 8, 14.1.1999., 30. lpp. --------------------------------------------------
Oficiālais Vēstnesis L 328 , 05/12/2002 Lpp. 0019 - 0020



Komisijas Lēmums (2002. gada 2. decembris), ar kuru groza Lēmumu 93/467/EEK, ar ko dalībvalstīm atļauts noteikt atkāpes no dažiem Padomes Direktīvas 2000/29/EK noteikumiem attiecībā uz ozolu (Quercus L.) apaļkokiem ar mizu, kuru izcelsmes valsts ir Kanāda vai Amerikas Savienotās Valstis (izziņots ar dokumenta numuru C(2002) 4761) (2002/947/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu un izplatību Kopienā, kas kaitīgi augiem vai augu produktiem [1], kurā jaunākie grozījumi izdarīti ar Komisijas Direktīvu 2002/36/EK [2], un jo īpaši tās 15. panta 1. punktu, ņemot vērā Vācijas izteikto lūgumu, tā kā: (1) Saskaņā ar Direktīvas 2000/29/EK noteikumiem Kopienā vispār nedrīkst ievest Ziemeļamerikā iegūtus ozolu (Quercus L.) apaļkokus ar mizu, jo pastāv risks ievest Ceratocystis fagacearum (Bretz) Hunt., kas izraisa ozolu vīti. (2) Komisijas Lēmums 93/467/EEK [3], kurā jaunākie grozījumi izdarīti ar Lēmumu 2000/780/EK [4], pieļauj atkāpes attiecībā uz ozolu (Quercus L.) apaļkokiem ar mizu, kuru izcelsmes valsts ir Kanāda un Amerikas Savienotās Valstis, ja tiek ievēroti īpašie nosacījumi. (3) Šajā lēmumā paredzētā atļauja ir spēkā līdz 2002. gada 31. decembrim. (4) Joprojām pastāv apstākļi, kas norāda uz šādas atļaujas lietderību. (5) Tādēļ minētā atļauja jāpagarina uz noteiktu laiku, neierobežojot Komisijas 2002. gada 19. septembra Lēmumu 2002/757/EK par pagaidu neatliekamiem fitosanitārajiem pasākumiem, kuru mērķis ir nepieļaut Phytophthora ramorum Werres, De Cock & Man in ‘t Veld sp. nov. [5] ievešanu un izplatību Kopienā. (6) Tādēļ attiecīgi jāgroza Lēmums 93/467/EEK. (7) Komisija lūgs Kanādu un Amerikas Savienotās Valstis nodrošināt vajadzīgo tehnisko informāciju, lai būtu iespējams arī turpmāk uzraudzīt to aizsardzības pasākumu izpildi, kuri nepieciešami saskaņā ar tehniskajiem nosacījumiem. (8) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Lēmumā 93/467/EEK izdara šādus grozījumus: 1. Lēmuma 3. pantā vārdus "2002. gada 31. decembrim" aizstāj ar vārdiem "2004. gada 31. decembrim". 2. Lēmuma I pielikuma 7. daļā norādi "2000/780/EK" aizstāj ar norādi "93/467/EEK", kā grozīts ar Lēmumu 2002/947/EK. 2. pants Šis lēmums ir adresēts dalībvalstīm. Briselē, 2002. gada 2. decembrī Komisijas vārdā — Komisijas loceklis David Byrne [1] OV L 169, 10.7.2000., 1. lpp. [2] OV L 116, 3.5.2002., 16. lpp. [3] OV L 217, 27.8.1993., 49. lpp. [4] OV L 309, 9.12.2000., 35. lpp. [5] OV L 252, 20.9.2002., 37. lpp. --------------------------------------------------
Oficiālais Vēstnesis L 129 , 15/05/2002 Lpp. 0001 - 0002



Eiropas padomes un komisijas lēmums (2002. gada 26. marts) par Eiropas un Vidusjūras reģiona valstu nolīguma slēgšanu, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses (2002/357/EK, EOTK) EIROPAS SAVIENĪBAS PADOME un EIROPAS KOPIENU KOMISIJA, ņemot vērā Eiropas Kopienas dibināšanas līgumu, un jo īpaši tā 238. pantu, saistībā ar 228. panta 2. punkta otro teikumu un 228. panta 3. punkta otro daļu, ņemot vērā Eiropas Ogļu un tērauda kopienas dibināšanas līgumu, un jo īpaši tā 95. pantu, konsultējoties ar Padomdevēja komiteju un ar vienprātīgu Padomes vienošanos, ņemot vērā Eiropas Parlamenta piekrišanu [1], tā kā: Jāapstiprina Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, kuru parakstīja Briselē 1997. gada 24. novembrī, IR PIEŅĒMUŠAS ŠO LĒMUMU. 1. pants Ar šo Eiropas Kopienas un Eiropas Ogļu un tērauda kopienas vārdā ir apstiprināts Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, tam pievienotie protokoli un Nobeiguma aktam pievienotās deklarācijas. Nolīguma, tam pievienoto protokolu un Nobeiguma akta teksti ir pievienoti šim lēmumam. 2. pants 1. Pēc Komisijas priekšlikuma Kopiena pieņem Padomes vai, ja vajadzīgs, Komisijas izstrādāto nostāju Asociācijas padomē un Asociācijas komitejā saskaņā ar attiecīgajiem Līgumu noteikumiem, ar ko izveido Eiropas Kopienu un Eiropas Ogļu un tērauda kopienu. 2. Padomes priekšsēdētājs saskaņā ar nolīguma 90. pantu vada Asociācijas padomi un pauž Kopienas nostāju. Padomes priekšsēdētāja pārstāvis saskaņā ar Nolīguma 93. pantu vada Asociācijas komiteju un pauž Kopienas nostāju. 3. pants Padomes priekšsēdētājs Eiropas Kopienas vārdā nodod Nolīguma 106. pantā minēto paziņošanas aktu. Komisijas priekšsēdētājs nodod minēto aktu Eiropas Ogļu un tērauda kopienas vārdā. Briselē, 2002. gada 26. martā Padomes vārdā — priekšsēdētāja A. M. Birulés Y Bertrán Komisijas vārdā — priekšsēdētājs R. Prodi [1] OV C 226, 20.7.1998., 26. lpp. --------------------------------------------------
Oficiālais Vēstnesis L 273 , 16/10/2001 Lpp. 0024 - 0025



Komisijas Lēmums (2001. gada 9. oktobris), ar kuru groza Lēmumu 92/452/EEK attiecībā uz to embriju ieguves brigāžu un embriju gatavošanas brigāžu sarakstiem, kas ir apstiprinātas trešās valstīs liellopu embriju izvešanai uz Kopienu (paziņots ar dokumenta numuru C(2001) 3001) (Dokuments attiecas uz EEZ) (2001/728/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to ievešanu no trešām valstīm [1], kurā jaunākie grozījumi izdarīti ar Lēmumu 94/113/EK [2], un jo īpaši tās 8. pantu, tā kā: (1) Jaunzēlandes kompetentie veterinārie dienesti ir nosūtījuši pieprasījumu papildināt to brigāžu sarakstu, kas ir oficiāli apstiprinātas to teritorijās liellopu sugu mājdzīvnieku embriju izvešanai uz Kopienu, kurš izveidots ar Komisijas Lēmumu 94/452/EEK [3], kurā jaunākie grozījumi izdarīti ar Lēmumu 2001/638/EK [4]. (2) Komisija ir saņēmusi garantijas attiecībā uz atbilstību Direktīvas 89/556/EEK 8. pantā noteiktajām prasībām. (3) Attiecībā uz Kanādu, embriju gatavošanai pēc Kanādas varas iestāžu pieprasījuma jāapstiprina arī tās brigādes, ko agrāk apstiprināja tikai to ieguvei. (4) Tādēļ attiecīgi jāgroza Lēmums 92/452/EEK. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 92/452/EEK pielikumu groza šādi: 1. Rindām, kas attiecas uz Jaunzēlandes brigādēm, pievieno šādu rindu: "NZ | | NZET 10 | | Marshall and Hicks Veterinary Surgeons 71 Main Street PO Box 77 Otautau | Daryl Peter John Marshall" | 2. Rindas, kas attiecas uz Kanādas brigādi ar Nr. E 933, aizstāj ar šādu rindu: "CA | | E933 | E933 (FIV) | E.T.E. Inc 3700 boulevard de la Chaudière suite 100 Ste-Foy, Québec G1X 2K5 | Dr Louis Picard Dr Marc Dery" | 2. pants Šis lēmums ir adresēts visām dalībvalstīm. Briselē, 2001. gada 9. oktobrī Komisijas vārdā – Komisijas loceklis David Byrne [1] OV L 302, 19.10.1989., 1. lpp. [2] OV L 53, 24.2.1994., 23. lpp. [3] OV L 250, 29.8.1992., 40. lpp. [4] OV L 223, 18.8.2001., 24. lpp. --------------------------------------------------
Oficiālais Vēstnesis L 203 , 28/07/2001 Lpp. 0027 - 0027



Komisijas Lēmums (2001. gada 25. jūlijs), ar ko atbilstoši Lēmuma 2001/376/EK 22. panta 2. punktam nosaka dienu, no kuras Portugāle var sākt liellopu produktu nosūtīšanu saskaņā ar datumpamatotu eksporta sistēmu (izziņots ar dokumenta Nr. C (2001) 2363) (Dokuments attiecas uz EEZ) (2001/577/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK, ņemot vērā Komisijas 2001. gada 18. aprīļa Lēmumu 2001/376/EK par pasākumiem, kas vajadzīgi saslimstības dēļ ar govju sūkļveida encefalopātiju Portugālē, un par datumpamatotas eksporta sistēmas īstenošanu [2], un jo īpaši tā 22. panta 2. punktu, tā kā: (1) Lēmuma 2001/376/EK 22. panta 2. punktā ir paredzēts, ka Komisijai jānosaka diena, no kuras var sākt Lēmuma 11. punktā minēto produktu nosūtīšanu, pēc tam, kad veiktas Kopienas pārbaudes un informētas dalībvalstis. (2) Pārbaudēs, ko Komisijas dienesti veica Portugālē no 2001. gada 14. līdz 18. maijam un no 25. līdz 27. jūnijam, jo īpaši, lai izvērtētu veterināro pārbaužu sistēmu saskaņā ar Lēmuma 2001/376/EK IV pielikuma 11. un 12. pantu, atklājās pietiekoša atbilstība nosacījumiem. (3) Ar pārbaužu rezultātiem un no tiem izdarītajiem secinājumiem Komisija iepazīstināja dalībvalstis Pastāvīgajā veterinārijas komitejā. Papildus tām garantijām, kas prasītas Pārtikas un veterinārijas biroja ziņojumā, Komisija ir saņēmusi no Portugāles garantijas par Kopienas tiesību aktu neierobežotu piemērošanu un efektīvu īstenošanu attiecībā uz TSE uzraudzību un apkarošanu, IR PIEŅĒMUSI ŠO LĒMUMU. 1. pants Lēmuma 2001/376/EK 22. panta 2. punktā minētā diena, kurā var uzsākt vai atsākt lēmuma 11. pantā minēto produktu nosūtīšanu saskaņā ar paredzētajiem nosacījumiem, ir 2001. gada 1. augusts. 2. pants Šis lēmums ir adresēts dalībvalstīm. Briselē, 2001. gada 25. jūlijā Komisijas vārdā – Komisijas loceklis David Byrne [1] OV L 395, 30.12.1989., 13. lpp. [2] OV L 132, 15.5.2001., 17. lpp. --------------------------------------------------
Oficiālais Vēstnesis L 100 , 11/04/2001 Lpp. 0030 - 0031



Komisijas Lēmums (2001. gada 30. marts), ar kuru groza Padomes Direktīvu 95/70/EK, ar ko ievieš Kopienas obligātos pasākumus dažu gliemeņu slimību kontrolei, kuri attiecas uz dalībvalstu gliemeņu slimību references laboratoriju sarakstu (izziņots ar dokumenta numuru C(2001) 978) (Dokuments attiecas uz EEZ) (2001/293/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Direktīvu 95/70/EK, ar ko ievieš Kopienas obligātos pasākumus dažu gliemeņu slimību kontrolei [1], un jo īpaši tās 9. pantu, tā kā: (1) Ar Padomes Direktīvas 95/70/EK 6. panta 2. punktu ir noteikts, ka dalībvalstīm jānodrošina tas, ka katrā dalībvalstī ir izraudzīta references laboratorija ar tādu aprīkojumu un ekspertiem, kas dod iespēju izdarīt tā paša panta 1. punktā minēto pārbaudi. (2) Ar tā paša panta 3. punktu, atkāpjoties no 2. punkta, dalībvalstis, kurās nav šajā jomā kompetentas valsts laboratorijas, drīkst izmantot citas dalībvalsts tādas laboratorijas pakalpojumus, kas ir kompetenta minētajā jomā. (3) Dalībvalstu gliemeņu slimību references laboratoriju saraksts ir Direktīvas 95/70/EK C pielikumā. (4) Šis saraksts jāatjaunina. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Direktīvas 95/70/EK C pielikumu aizstāj ar šā lēmuma pielikumu. 2. pants Šis lēmums ir adresēts dalībvalstīm. Briselē, 2001. gada 30. martā Komisijas vārdā – Komisijas loceklis David Byrne [1] OV L 332, 30.12.1995., 33. lpp. -------------------------------------------------- PIELIKUMS " C PIELIKUMS DALĪBVALSTU GLIEMEŅU SLIMĪBU REFERENCES LABORATORIJAS Dānijā: | Danish Institute for Fisheries Research Department of Marine Ecology and Aquaculture Fish Disease Laboratory Stigbøjlen 4 DK-1870 Frederiksberg C | Francijā: | Laboratoire de Génétique et Pathologie Ifremer Ronce les bains F-17390 LaTremblade | Vācijā: | Bundesforschungsanstalt für Viruskrankheiten der Tiere Boddenblick 5a D-17498 Insel Riems | Grieķijā: | Centre of Thessaloniki Veterinary Institutions Department of Pathology of Aquatic Organisms 80, 26th Octovriou str GR-54627 Thessaloniki | Īrijā: | Fish Health Unit Marine Institute Abbotstown, Castleknock Dublin 15 Ireland | Itālijā: | Area Ittiopatologia Laboratorio Patologia Molluschi Istituto Zooprofilattico Sperimentale delle Venezie Laboratorio di Ittiopatologia Via della Roggia, 94 1-33030 Basaldella di Campoformido(UD) | Nīderlandē: | Fish Diseases Laboratory ID-Lelystad, Institute for Animal Science and Health Edelhertweg 15 PO box 65 8200 AB Lelystad Nederland | Spānijā: | Instituto de Investigaciones Marinas CSIC Eduardo Cabello, 6 E-36208 Vigo | Apvienotajā Karalistē, Anglijā: | CEFAS Weymouth Laboratory Barrack road The Nothe Weymouth, Dorset DT4 8UB United Kingdom | Apvienotajā Karalistē, Skotijā: | Fisheries Research Services Marine Laboratory PO box 101 Victoria Road Aberdeen AB11 9DB United Kingdom | " --------------------------------------------------
Oficiālais Vēstnesis C 358 , 15/12/2001 Lpp. 0001 - 0001



Padomes Lēmums (2001. gada 6. decembris) ar kuru groza Padomes Lēmumu (2000. gada 27. marts), ar ko Eiropola direktoru pilnvaro sākt sarunas par nolīgumiem ar trešām valstīm un ar Eiropas Savienību nesaistītām struktūrām (2001/C 358/01) EIROPAS SAVIENĪBAS PADOME, ņemot vērā 42. panta 2. punktu, 10. panta 4. punktu un 18. pantu Konvencijā par Eiropas Policijas biroja izveidi (Eiropola Konvencija) [1], ņemot vērā Padomes Aktu (1998. gada 3. novembris), ar ko paredz noteikumus, kuri reglamentē Eiropola ārējās attiecības ar trešām valstīm un ar Eiropas Savienību nesaistītām organizācijām [2], un jo īpaši tā 2. pantu, ņemot vērā Padomes Aktu (1998. gada 3. novembris), ar ko paredz noteikumus par informācijas saņemšanu Eiropolā no trešajām personām [3], un jo īpaši tā 2. pantu, ņemot vērā Padomes Aktu (1999. gada 12. marts), ar ko pieņem noteikumus, kuri attiecas uz personas datu nosūtīšanu no Eiropola uz trešām valstīm un citām organizācijām [4], un jo īpaši tā 2. un 3. pantu, tā kā: (1) Operatīvās prasības un vajadzība efektīvi apkarot organizēto noziedzību ar Eiropola palīdzību rada vajadzību pievienot Monako to trešo valstu sarakstam, ar kurām Eiropola direktors ir pilnvarots uzsākt sarunas. (2) Padomes Lēmumā (2000. gada 27. marts), ar ko Eiropola direktoru pilnvaro sākt sarunas par nolīgumiem ar trešām valstīm un ar Eiropas Savienību nesaistītām struktūrām [5], UNDCP (ANO Narkotiku kontroles programma) ir iekļauta sarakstā kā viena no tām struktūrām, kuras nav saistītas ar Eiropas Savienību un ar kurām Eiropola direktors ir pilnvarots uzsākt sarunas. (3) Operatīvās prasības un vajadzība efektīvi apkarot organizēto noziedzību ar Eiropola palīdzību rada vajadzību aizvietot UNDCP ar ANO Narkotiku kontroles un noziedzīgu nodarījumu novēršanas biroju (ODCCP). (4) Tādēļ jāgroza 2000. gada 27. marta Lēmums, IR PIEŅĒMUSI ŠO LĒMUMU. 1. pants Ar šo Padomes 2000. gada 27. marta Lēmumu groza šādi: lēmuma 2. panta 1. punktā: a) zem virsraksta "Trešās valstis" starp vārdiem "Malta" un "Maroka" pievieno šādu ievilkumu: "— Monako"; b) zem virsraksta "Ar Eiropas Savienību nesaistītas struktūras" ievilkumu - "UNDCP (ANO Narkotiku kontroles programma)" aizstāj ar šādu ievilkumu: - "ODCCP (ANO Narkotiku kontroles un noziedzīgu nodarījumu novēršanas birojs)". 2. pants Šo lēmumu publicē Eiropas Kopienu Oficiālajā Vēstnesī. 3. pants Šis lēmums stājas spēkā nākamajā dienā pēc tā pieņemšanas. Briselē, 2001. gada 6. decembrī Padomes vārdā — priekšsēdētājs M. Verwilghen [1] OV C 316, 27.11.1995., 2. lpp. [2] OV C 26, 30.1.1999., 19. lpp. [3] OV C 26, 30.1.1999., 17. lpp. [4] OV C 88, 30.3.1999., 1. lpp. [5] OV C 106, 13.4.2000., 1. lpp. --------------------------------------------------